
RAPORT
asupra Legii privind supravegherea macroprudentiala a sistemului financiar national
În conformitate cu prevederile art. 137 din Regulamentul Camerei Deputaţilor, republicat, Comisia pentru buget finanţe şi bănci a fost sesizată, de către Biroul permanent al Camerei Deputaţilor, în vederea dezbaterii şi întocmirii raportului asupra Legii privind supravegherea macroprudentiala a sistemului financiar national, aflata in procedura de reexaminare, ca urmare a cererii Preşedintelui României.
Legea supusă reexaminării are ca obiect de reglementare înfiinţarea Comitetului Naţional pentru Supravegherea Macroprudenţială, ca structura de cooperare inter-instituţională, între Banca Naţională a României, Autoritatea de Supraveghere Financiară şi Guvern, al carui obiectiv fundamental este acela de a contribui la salvgardarea stabilitatii financiare, prin consolidarea capacitatii sistemului financiar de a rezista socurilor si prin diminuarea acumularii de riscuri sistemice.

Legea, adoptată de Parlamentul României, a fost transmisă spre promulgare Preşedintelui României la data de 23 martie 2016. În temeiul art. 77 alin. (2) din Constituţia României, republicată şi având în vedere competenţa exclusivă a Parlamentului, Preşedintele României a solicitat reexaminarea Legii privind supravegherea macroprudentiala a sistemului financiar national.
În motivarea cererii se arată că Legea trimisă la promulgare conţine unele prevederi ce sunt lipsite de previzibilitate si de claritate, motiv pentru care se impune reanalizarea art.4 alin (1) in sensul ca recomandarea este un act care nu genereaza obligativitatea conformarii fata de acestea; art.4 alin (2) care induce ideea obligativitatii promovarii de catre Guvern a unor acte normative, aceasta ar duce la concluzia ca aceste dispozitii aduc atingere atributiei de exercitare libera a initiativei legislative de catre Guvern, astfel cum este aceasta consacrata de art.74 si 108 din Constitutie;  art.10 alin (2) care prevede ca recomandarile si avertizarile emise nu se publica in cazul in care publicarea acestora poate avea repercursiuni la adresa stabilitatii financiare; art.10 alin (1) sub aspectul instituirii unui termen concret in care recomandarile sau avertizarile Comitetului se publica; art.5-8 prevad atat componenta, cat si atributiile Consiliului general si a Secretariatului, in ceea ce priveste cele doua comisii tehnice, legea le stabileste numai atributiile, fara a cuprinde vreo referire cu privire la componenta; art.8 alin (4) in sensul ca aceasta prevedere este de natura sa genereze incertitudine juridica in aplicarea normei, fiind necesar sa se precizeze care sunt conditiile concrete ce pot duce la inlocuirea unui membru titular, precum si criteriile ce trebuie indeplinite de persoana delegata;  art.11 alin (2) care exonereaza de raspundere civila si penala persoanele care au detinut sau detin calitatea de membru al Consiliului general, al unei comisii tehnice sau care lucreaza sau au lucrat in cadrul secretariatului Comitetului pentru indeplinirea sau omisiunea indeplinirii oricarui act sau fapt in legatura cu exercitarea, in conditiile legii, a atributiilor legate de activitatea Comitetului, daca acestia au actionat cu buna credinta.
Senatul, în calitate de primă Cameră sesizată, în şedinţa din 7 iunie 2016, a adoptat Legea privind supravegherea macroprudentiala a sistemului financiar national, reexaminată la solicitarea Preşedintelui României.
Conform prevederilor art. 75 din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Membrii Comisiei, în şedinţa din data de 22 februarie 2017, au dezbătut cererea de reexaminare, varianta legii adoptată de Senat şi au hotărât adoptarea partiala a cererii facute de Presedintele Romaniei.
La lucrările comisiei şi-au înregistrat prezenţa 21 deputaţi din totalul de 25 de membrii ai comisiei.
      Faţă de cele prezentate, membrii comisiei au hotărât, cu unanimitate de voturi, să propună Plenului Camerei Deputaţilor spre dezbatere si adoptare Legea privind supravegherea macroprudentiala a sistemului financiar national, cu un amendament admis in anexa 1 la prezentul raport.
În raport cu obiectul şi conţinutul său, Legea face parte din categoria legilor ordinare.
	PREŞEDINTE,

Leonardo BADEA

	SECRETAR,

Marilen-Gabriel PIRTEA



Şef serviciu

Giorgiana Ene

Consilier parlamentar 

Radu Ciuperceanu
ANEXA 1

Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Senat
	Text propus de comisie

 (autorul amendamentului)
	Motivarea amendamentelor propuse

	1. 
	LEGE

privind supravegherea macroprudenţială a sistemului financiar național
	Nemodificat 
	

	2. 
	CAPITOLUL I

Dispoziţii generale
	
	

	3. 
	Art.1.-
(1)
Se înfiinţează Comitetul National pentru Supravegherea Macroprudenţială, denumit în continuare Comitetul, ca structură de cooperare interinstituţională, fără personalitate juridică,  din care fac parte reprezentanţi ai Băncii Naţionale a României, Autorităţii de Supraveghere Financiară şi Guvernului.
	Nemodificat 
	

	4. 
	(2)
Fără a aduce atingere prerogativelor conferite de lege autorităţilor prevăzute la alin.(1), misiunea Comitetului este de a asigura coordonarea în domeniul supravegherii macroprudenţiale a sistemului financiar naţional, prin stabilirea politicii macroprudenţiale şi a instrumentelor adecvate pentru punerea în aplicare a acesteia.
	Nemodificat
	

	5. 
	Art.2.-
(1)
Obiectivul fundamental al Comitetului este de a contribui la salvgardarea stabilităţii financiare, inclusiv prin consolidarea capacităţii sistemului financiar de a rezista şocurilor şi prin diminuarea acumulării de riscuri sistemice, asigurând pe această cale o contribuţie sustenabilă a sistemului financiar la creşterea economică. Sintagmele sistem financiar şi risc sistemic au înţelesul prevăzut în Regulamentul (UE)  nr.1092/2010  al  Parlamentului  European  şi  al  Consiliului din 24 noiembrie 2010 privind supravegherea macroprudenţială la nivelul Uniunii Europene a sistemului financiar şi de înfiinţare a unui Comitet european pentru risc sistemic. 
	Nemodificat
	

	6. 
	(2)
În îndeplinirea obiectivului fundamental prevăzut la alin.(1), Comitetul este independent din punct de vedere operaţional.
	Nemodificat
	

	7. 
	Art.3.-
(1)
În vederea îndeplinirii obiectivului fundamental prevăzut la art.2 alin.(1), Comitetul are următoarele atribuţii:
	Nemodificat
	

	8. 
	a)
identificarea, colectarea şi analiza informaţiilor necesare în vederea îndeplinirii obiectivului fundamental;
	Nemodificat
	

	9. 
	b)
identificarea, monitorizarea şi evaluarea riscurilor sistemice;
	Nemodificat
	

	10. 
	c)
identificarea instituţiilor şi structurilor sistemului financiar care sunt relevante din punct de vedere sistemic;
	Nemodificat
	

	11. 
	d)
elaborarea strategiei privind politica macroprudenţială în vederea îndeplinirii obiectivului fundamental;
	Nemodificat
	

	12. 
	e)
emiterea de recomandări şi avertizări în vederea prevenirii sau diminuării riscurilor sistemice la adresa stabilităţii sistemului financiar naţional;
	Nemodificat
	

	13. 
	f)
emiterea de recomandări şi, după caz, avertizări pentru asigurarea implementării recomandărilor Comitetul european pentru risc sistemic sau, după caz, emiterea de recomandări şi avertizări necesare ca urmare a avertismentelor Comitetului european pentru risc sistemic, emise în baza atribuţiilor conferite acestuia prin Regulamentul (UE) nr.1092/2010;
	Nemodificat
	

	14. 
	g)
monitorizarea implementării recomandărilor emise de Comitet şi a măsurilor adoptate la nivel naţional, ca urmare a recomandărilor şi avertizărilor emise de Comitet;
	Nemodificat
	

	15. 
	h)
stabilirea, reevaluarea periodică şi urmărirea obiectivelor intermediare ale politicii macroprudenţiale;
	Nemodificat
	

	16. 
	i)
stabilirea, la nivel naţional, a instrumentelor macroprudenţiale şi reevaluarea periodică a acestora, precum şi recunoaşterea instrumentelor macroprudenţiale stabilite de autorităţile din alte state membre;
	Nemodificat
	

	17. 
	j)
emiterea de opinii consultative în domeniul său de competenţă, potrivit prevederilor legale în vigoare;
	Nemodificat
	

	18. 
	k)
emiterea de recomandări pentru asigurarea punerii în aplicare la nivel naţional a regulamentelor, deciziilor, recomandărilor, orientărilor, ghidurilor emise în domeniul supravegherii macroprudenţiale, adoptate la nivelul Uniunii Europene. 
	Nemodificat
	

	19. 
	(2)
În exercitarea atribuţiilor prevăzute la alin.(1), Comitetul acţionează în calitate de:
	Nemodificat
	

	20. 
	a)
autoritate macroprudenţială în sensul Recomandării Comitetului european pentru risc sistemic din 22 decembrie 2011 privind mandatul macroprudenţial al autorităţilor naţionale (CERS/2011/3);
	Nemodificat
	

	21. 
	b)
autoritate desemnată, în sensul dispoziţiilor cuprinse în Secţiunile I şi II, Capitolul 4, Titlul VII din Directiva 2013/36/UE a Parlamentului European şi a Consiliului din 26 iunie 2013 cu privire la accesul la activitatea instituţiilor de credit şi supravegherea prudenţială a instituţiilor de credit şi a firmelor de investiţii, de modificare a Directivei 2002/87/CE şi de abrogare a Directivelor 2006/48/CE şi 2006/49/CE; 
	Nemodificat
	

	22. 
	c)
autoritate desemnată, în sensul prevederilor art.458 din Regulamentul (UE) nr.575/2013  al  Parlamentului  European  şi  al  Consiliului  din  26 iunie 2013 privind cerinţele prudenţiale pentru instituţiile de credit şi societăţile de investiţii şi de modificare a Regulamentului (UE) nr.648/2012.
	Nemodificat
	

	23. 
	(3)
În aplicarea prevederilor alin.(2) lit.b), Comitetul este împuternicit să emită un regulament privind metodologia şi procedura utilizate de acesta pentru stabilirea instrumentelor macroprudenţiale prevăzute în Secţiunile I şi II, Capitolul 4, Titlul VII din Directiva 2013/36/UE, precum şi sfera de aplicare a acestor instrumente, în vederea emiterii de recomandări în acest sens. Regulamentul se publică în Monitorul Oficial al României, Partea I, precum şi potrivit art.10 alin.(1). 
	(3)
În aplicarea prevederilor alin.(2) lit.b), Comitetul este împuternicit să emită un regulament privind metodologia şi procedura utilizate de acesta pentru stabilirea instrumentelor macroprudenţiale prevăzute în Secţiunile I şi II, Capitolul 4, Titlul VII din Directiva 2013/36/UE, precum şi sfera de aplicare a acestor instrumente, în vederea emiterii de recomandări în acest sens. Regulamentul se publică în Monitorul Oficial al României, Partea I, precum şi potrivit art.10 alin.(4).
	Tehnica legislativa

	24. 
	(4)
În exercitarea atribuţiilor sale, Comitetul monitorizează modul în care se asigură respectarea şi, după caz, luarea măsurilor necesare punerii în aplicare a regulamentelor, deciziilor, recomandărilor, orientărilor, ghidurilor emise în domeniul supravegherii macroprudenţiale, adoptate la nivelul Uniunii Europene.
	Nemodificat
	

	25. 
	(5)
În plus faţă de atribuţiile prevăzute la alin.(1), Comitetul este responsabil de coordonarea gestiunii crizelor financiare sens în care emite recomandări în vederea stabilirii măsurilor necesare pentru reducerea riscului de contaminare, în cazul în care unul sau mai mulţi participanţi la sistemul financiar se confruntă cu dificultăţi care au impact sistemic, şi  monitorizează implementarea acestora.
	Nemodificat
	

	26. 
	(6)
În exercitarea atribuţiilor sale, Comitetul are competenţa de a solicita toate datele şi informaţiile necesare în vederea îndeplinirii obiectivului său fundamental, inclusiv informaţii de la Banca Naţională a României şi Autoritatea de Supraveghere Financiară, informaţii  de la alte autorităţi şi instituţii, inclusiv aflate în afara ariei de reglementare a acestor autorităţi, precum şi informaţii la nivel de instituţie în urma unei solicitări justificate, luând totodată măsurile necesare în vederea asigurării confidenţialităţii acestora, autorităţile şi instituţiile sesizate fiind obligate să furnizeze informaţiile solicitate.
	Nemodificat
	

	27. 
	(7)
Comitetul are obligaţia de a transmite Guvernului, Băncii Naţionale a României şi Autorităţii de Supraveghere Financiară informaţiile relevante necesare în vederea îndeplinirii atribuţiilor acestora.
	Nemodificat
	

	28. 
	(8)
În scopul exercitării atribuţiilor conferite prin prezenta lege, Comitetul asigură cooperarea şi schimbul de informaţii cu Comisia Europeană, cu Autoritatea Bancară Europeană, cu Comitetul european pentru risc sistemic, precum şi cu autorităţi echivalente din alte state membre, luând măsurile necesare în vederea asigurării confidenţialităţii informaţiilor primite. 
	Nemodificat
	

	29. 
	(9)
Comitetul informează Comitetul european pentru risc sistemic asupra acţiunilor întreprinse în vederea prevenirii şi diminuării riscurilor sistemice la nivel naţional, cu respectarea, după caz, a termenelor prevăzute în recomandările acestuia ori în alte acte relevante emise la nivelul Uniunii Europene. 
	Nemodificat
	

	30. 
	Art.4.-
(1)
Pentru implementarea la nivel naţional a măsurilor necesare în vederea prevenirii sau diminuării riscurilor sistemice, Comitetul este împuternicit:
	Nemodificat
	

	31. 
	a)
să emită recomandări şi avertizări adresate Băncii Naţionale a României şi Autorităţii de Supraveghere Financiară, în calitate de autorităţi naţionale de supraveghere financiară sectorială;
	Nemodificat
	

	32. 
	b)
să emită recomandări adresate Guvernului, în scopul menţinerii stabilităţii financiare;
	Nemodificat
	

	33. 
	c)
să solicite Comitetului european pentru risc sistemic să emită o recomandare în vederea recunoaşterii de către unul sau mai multe state membre a instrumentelor macroprudențiale recomandate de Comitet.
	Nemodificat
	

	34. 
	(2)
Destinatarii recomandărilor sau avertizărilor Comitetului prevăzuţi la alin.(1) pot să adopte măsurile corespunzătoare, inclusiv emiterea de reglementări, în vederea respectării recomandărilor sau, după caz, pot să întreprindă acţiuni în vederea diminuării riscurilor asupra cărora au fost avertizaţi. Destinatarii informează Comitetul cu privire la măsurile adoptate sau, în cazul în care nu au adoptat astfel de măsuri, informarea va cuprinde motivele neadoptării acestora.
	Nemodificat
	

	35. 
	(3)
În cazul în care Comitetul constată că nu s-a dat curs recomandării sale sau că destinatarii nu au justificat în mod adecvat lipsa lor de acţiune, acesta informează, în condiţii de strictă confidenţialitate, destinatarii.
	Nemodificat
	

	36. 
	CAPITOLUL II

Organizarea Comitetului
	Nemodificat
	

	37. 
	Art.5.-
(1)
Comitetul are următoarea structură organizaţională: 
	Nemodificat
	

	38. 
	a)
Consiliul general;
	Nemodificat
	

	39. 
	b)
Comisia tehnică privind riscul sistemic;
	Nemodificat
	

	40. 
	c)
Comisia tehnică privind gestiunea crizelor financiare;
	Nemodificat
	

	41. 
	d)
Comitetul ştiinţific consultativ, alcătuit din reprezentanţi ai mediului academic şi universitar;
	Nemodificat
	

	42. 
	e)
Secretariatul.
	Nemodificat
	

	43. 
	(2)
Consiliul general este responsabil cu adoptarea deciziilor în vederea îndeplinirii obiectivului fundamental al Comitetului prevăzut la  art.2 alin.(1).
	Nemodificat
	

	44. 
	(3)
Comisia tehnică privind riscul sistemic are responsabilitatea de a sprijini activitatea Consiliului general prin elaborarea analizelor de identificare, evaluare şi monitorizare a riscului sistemic şi propunerea măsurilor necesare în vederea îndeplinirii obiectivului fundamental al Comitetului prevăzut la art.2 alin.(1).
	Nemodificat
	

	45. 
	(4)
Comisia tehnică privind gestiunea crizelor financiare are responsabilitatea de a sprijini activitatea Consiliului general prin elaborarea de analize referitoare la unul sau mai mulţi participanţi la sistemul financiar care se confruntă sau sunt susceptibili de a se confrunta cu dificultăţi majore care au impact sistemic şi prin propunerea măsurilor necesare, în vederea reducerii riscului de contaminare a celorlalte instituţii sau pieţe financiare ori a sistemului financiar în ansamblul său.
	Nemodificat
	

	46. 
	(5)
Secretariatul este asigurat de Banca Naţională a României şi acordă sprijin administrativ şi logistic Comitetului.
	Nemodificat
	

	47. 
	(6)
Organizarea şi funcţionarea Comitetului se stabilesc prin regulamente interne adoptate de Consiliul general al Comitetului.
	Nemodificat
	

	48. 
	Art.6.-
(1)
Preşedintele Comitetului este guvernatorul Băncii Naţionale a României.
	Nemodificat
	

	49. 
	(2)
Preşedintele reprezintă Comitetul în relaţia cu terţii. În cazul imposibilităţii temporare de exercitare a atribuţiilor de către preşedinte, reprezentarea se asigură de unul dintre membri, desemnat de către Consiliul general.
	Nemodificat
	

	50. 
	Art.7.-
(1)
Consiliul general al Comitetului este format din 9 membri, după cum urmează:
	Nemodificat
	

	51. 
	a)
din  partea  Băncii  Naţionale   a  României: guvernatorul, prim-viceguvernatorul  şi  un viceguvernator desemnat de Consiliul de administraţie al Băncii Naţionale a României;
	Nemodificat
	

	52. 
	b)
din partea Autorităţii de Supraveghere Financiară: preşedintele, prim-vicepreşedintele şi un vicepreşedinte desemnat de Consiliul Autorităţii de Supraveghere Financiară;
	Nemodificat
	

	53. 
	c)
din  partea  Guvernului:  3  reprezentanţi  desemnaţi de Prim-ministru.

	Nemodificat
	

	54. 
	(2)
Directorul Fondului de Garantare a Depozitelor în Sistemul Bancar participă la şedinţele Consiliului general, fără drept de vot.
	Nemodificat
	

	55. 
	(3)
Desfăşurarea activităţii în calitate de membru al Consiliului general de către persoanele prevăzute la alin.(1) nu atrage o stare de incompatibilitate ori de conflict de interese în sensul prevăzut de Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare, ori cel prevăzut în legile speciale care guvernează statutul autorităţilor din care fac parte aceste persoane.
	Nemodificat
	

	56. 
	(4)
Componenţa comisiilor tehnice şi a Comitetului ştiinţific consultativ se stabileşte de Consiliul general.
	Nemodificat
	

	57. 
	Art.8.-
(1)
Consiliul general se întruneşte în şedinţe ordinare de cel puţin patru ori pe an.
	Nemodificat
	

	58. 
	(2)
Consiliul general se întruneşte în şedinţe extraordinare la solicitarea oricărui membru al său.
	Nemodificat
	

	59. 
	(3)
Şedinţele Consiliului general sunt convocate de Preşedintele Comitetului.
	Nemodificat
	

	60. 
	(4)
Membrii Consiliului general  participă personal la şedinţele acestuia. În mod excepţional, este permisă înlocuirea membrilor cu persoane împuternicite de Consiliul general, în condiţiile în care înlocuirea este justificată de imposibilitatea temporară de exercitare a atribuţiilor de către membrii de drept.
	Nemodificat
	

	61. 
	(5)
Persoanele împuternicite în condiţiile alin.(4) trebuie să facă parte din aceeaşi instituţie cu membrii de drept care sunt înlocuiţi.
	Nemodificat
	

	62. 
	(6)
Membrii Consiliului general nu sunt remunerați pentru activitatea desfășurată.
	Nemodificat
	

	63. 
	Art.9.-
(1)
Fiecare membru al Consiliului general are dreptul la un vot.
	Nemodificat
	

	64. 
	(2)
Consiliul general deliberează valabil în prezenţa a cel puţin jumătate plus unu dintre membrii săi.
	Nemodificat
	

	65. 
	(3)
Deciziile Consiliului general se adoptă cu majoritatea voturilor exprimate.
	Nemodificat
	

	66. 
	CAPITOLUL III

Dispoziţii finale
	CAPITOLUL III

Dispoziţii finale
	

	67. 
	Art.10.-
(1)
Comitetul asigură publicarea recomandărilor şi avertizărilor emise, precum şi a regulamentului prevăzut la art.3 alin.(3)  pe site-ul propriu, în ziua următoare elaborării acestora.
	Art. 10 – (1) Comitetul asigură comunicarea către părțile interesate a recomandărilor și avertizărilor emise,  precum și publicarea pe site-ul propriu a unui comunicat de presă în termen de 3 zile de la emiterea  acestora.
	

	68. 
	(2)
Prin excepţie de la prevederile alin.(1), recomandările şi avertizările emise nu se publică în cazul în care publicarea acestora poate avea repercusiuni la adresa stabilităţii financiare.
	(2) În cazul în care  emiterea recomandărilor și avertizărilor este condiționată de proceduri anterioare de notificare și aprobare din partea instituțiilor și autorităților  europene, comitetul asigură comunicarea către părțile interesate a recomandărilor și avertizărilor, precum și publicarea pe site-ul propriu a unui comunicat de presă în termen de 3 zile de la primirea unui răspuns din partea instituțiilor și autorităților europene sau de la expirarea termenului de răspuns. 


	

	69. 
	(3)
Elementele de strategie privind politica macroprudenţială şi instrumentele macroprudenţiale se publică de Comitet pe site-ul propriu. 
	(3)  În cazul în care Comitetul consideră că nu sunt repercusiuni la adresa stabilității financiare,  acesta poate publica recomandările și avertizările emise.
	

	70. 
	(4)
Comitetul publică anual un raport de activitate şi poate emite comunicate de presă privind deciziile de politică macroprudenţială şi motivele pentru adoptarea acestora, precum şi alte materiale cuprinzând informaţii destinate publicităţii. 
	(4) Comitetul asigură publicarea pe site-ul propriu a regulamentului prevazut la art. 3 alin. (3) , a doua zi după publicarea acestuia în Monitorul Oficial al Romaniei, Partea I.
	

	71. 
	Art.11.-
Preşedintele Comitetului prezintă Parlamentului României, până la data de 30 iunie a anului următor, raportul anual. 
	Nemodificat
	

	72. 
	Art.12.-
(1)
Membrii Consiliului general şi oricare alte persoane care au lucrat sau lucrează pentru sau în legătură cu activitatea Comitetului nu vor divulga informaţii care fac obiectul secretului profesional.
	Nemodificat
	

	73. 
	(2)
Informaţiile primite de  Comitet vor fi utilizate în mod exclusiv pentru îndeplinirea atribuţiilor acestuia.
	Nemodificat
	

	74. 
	(3)
Regimul de confidenţialitate al documentelor şi regimul de arhivare se stabilesc prin regulament intern adoptat de Consiliul general al Comitetului, cu respectarea dispoziţiilor legale în domeniu. 
	Nemodificat
	

	75. 
	Art.13.-
Comitetul adoptă şi urmăreşte implementarea strategiei privind politica macroprudenţială, fără a aduce atingere independenţei Băncii Naţionale a României, conform art.130 din Tratatul privind Funcţionarea Uniunii Europene.
	Nemodificat
	

	76. 
	Art.14.-
(1)
Operaţionalizarea Comitetului se asigură în maximum 30 de zile de la publicarea prezentei legi în Monitorul Oficial al României, Partea I.
	Nemodificat
	

	77. 
	(2)
Recomandările emise potrivit art.X din Ordonanţa de urgenţă a Guvernului nr.113/2013 privind unele măsuri bugetare şi pentru modificarea şi completarea Ordonanţei de urgenţă a Guvernului nr.99/2006 privind instituţiile de credit şi adecvarea capitalului, aprobată cu modificări şi completări prin Legea nr.29/2015, îşi păstrează valabilitatea.
	Nemodificat
	

	78. 
	Prezenta lege asigură:
	Nemodificat
	

	79. 
	- transpunerea dispoziţiilor cuprinse în Secţiunile  I şi II, Capitolul  4, Titlul VII din Directiva 2013/36/UE a Parlamentului European şi a Consiliului din 26 iunie 2013 cu privire la accesul la activitatea instituţiilor de credit şi supravegherea prudenţială a instituţiilor de credit şi a firmelor de investiţii, de modificare a Directivei 2002/87/CE şi de abrogare a Directivelor 2006/48/CE şi 2006/49/CE, publicată în Jurnalul Oficial al Uniunii Europene, seria L,  nr. 176 din 27 iunie 2013;
	Nemodificat
	

	80. 
	- implementarea Recomandării Comitetului european pentru risc sistemic din 22 decembrie 2011 privind mandatul macroprudenţial al autorităţilor naţionale (CERS/2011/3), publicată în Jurnalul Oficial al Uniunii Europene, seria C,  nr.41 din  14 februarie 2012;

	Nemodificat
	

	81. 
	- cadrul legal pentru implementarea Recomandării Comitetului european pentru risc sistemic din 4 aprilie 2013 privind obiectivele intermediare şi instrumentele politicii macroprudenţiale (CERS/2013/1), publicată în Jurnalul Oficial al Uniunii Europene, seria C, nr. 170 din 15 iunie 2013.
	Nemodificat
	


